b"\n_START_ARTICLE_\nCan Gussiny\xc3\xa9\n_START_SECTION_\nDescripci\xc3\xb3\n_START_PARAGRAPH_\nEntre els edificis noucentistes de Banyoles Can Gussiny\xc3\xa9 sobresurt amb llum pr\xc3\xb2pia. Es tracta d'un habitatge unifamiliar amb planta baixa i pis -amb coberta a dues vessants-. Malgrat l'adscripci\xc3\xb3 al moviment d'inicis de segle, s'observa un marcat gust italianitzant. Aix\xc3\xb2 es pal\xc3\xa8s en els \xc3\xb2culs del primer pis i, sobretot, en l'arcada que s'ha utilitzat com a soluci\xc3\xb3 per l'entrada (arcs de mig punt amb motllures i columna de fust llis). El classicisme d'aquests elements tamb\xc3\xa9 apareix a la cantonada. Diferent resulta el tractament dels balcons, realitzats amb fusta i amb un aire centreeuropeu. Una torre octogonal, de dimensions considerables, emergeix del centre de la casa, constitueix en un altell privilegiat. Destaquem el r\xc3\xa0fec molt marcat, especialment en la zona del balc\xc3\xb3 que mira a llevant. Una certa vessant populista i dom\xc3\xa8stica del conjunt compensa la seva monumentalitat."